ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
'స్వరాజ్' నుండి 'న్యూ ఇండియా' వరకు భారతదేశ ఆలోచనలను పునశ్చరణ చేయడంపై అంతర్జాతీయ సెమినార్ను ప్రారంభించిన కేంద్ర హోం మంత్రి
'స్వరాజ్' నుండి 'న్యూ ఇండియా' వరకు భారతదేశ ఆలోచనలను పునఃపరిశీలించడంపై ఢిల్లీ యూనివర్శిటీ నిర్వహిస్తున్న 3 రోజుల అంతర్జాతీయ సెమినార్ను కేంద్ర విద్య మరియు నైపుణ్య అభివృద్ధి మంత్రి శ్రీ ధర్మేంద్ర ప్రధాన్ సమక్షంలో కేంద్ర హోం వ్యవహారాలు మరియు సహకార మంత్రి శ్రీ అమిత్ షా ప్రారంభించారు.
ఈ సందర్భంగా శ్రీ ధర్మేంద్ర ప్రధాన్ మాట్లాడుతూ.. దేశం యావత్తు ఆజాదీ కా అమృత్ మహోత్సవ్ను జరుపుకుంటున్న వేళ ఢిల్లీ యూనివర్సిటీ శతాబ్ది ఉత్సవాలు జరుపుకోవడం చాలా సంతోషకరమైన విషయమన్నారు. ప్రధాన మంత్రి శ్రీ నరేంద్ర మోదీ నాయకత్వంలో నవ భారతదేశం రూపొందుతోందని, మన దేశాన్ని ప్రపంచంలో అగ్రగామిగా మార్చేందుకు సమిష్టిగా పనిచేయాలని పిలుపునిచ్చారు. సాంకేతికత మన ప్రపంచాన్ని ఎంత వేగంగా మారుస్తుందో కూడా ఆయన వివరించారు. అలాగే 21వ శతాబ్దపు సవాళ్లను ఎదుర్కొనేందుకు భారతదేశాన్ని సిద్ధం చేసేందుకు జాతీయ విద్యా విధానాన్ని అమలు చేస్తున్నామని తెలిపారు. బ్లాక్చెయిన్, ఇ-కామర్స్, పేటెంట్ మేనేజ్మెంట్ వంటి అభివృద్ధి చెందుతున్న మరియు ముఖ్యమైన రంగాలపై కోర్సులను అభివృద్ధి చేయడానికి ఢిల్లీ విశ్వవిద్యాలయం కృషి చేయాలని ఆయన సూచించారు. ఢిల్లీ విశ్వవిద్యాలయం భారతదేశం మాత్రమే కాకుండా ప్రపంచంలోని సవాళ్లను కూడా పరిష్కరించగల సామర్థ్యాన్ని కలిగి ఉందని ఆయన అన్నారు.
మంత్రిమండలి
ఆర్థిక బిల్లు, 2021 లో సవరణల కు ఆమోదం తెలిపిన మంత్రిమండలి
ఆర్థిక బిల్లు, 2021 లో ప్రభుత్వ సవరణ ల కు  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది.
ఈ ప్రతిపాదనలకు స్పష్టత ను, హేతుబద్ధత ను ఇవ్వడానికి, దానితో పాటు ఆర్థిక బిల్లు లో ప్రతిపాదించిన సవరణల విషయం లో తత్సంబంధిత ప్రయోజనాలు ఇమిడివున్న వర్గాల తాలూకు ఆందోళనలను తొలగించడానికి
ఈ సవరణలు అవసరమయ్యాయి.
ఉద్దేశ్యాలు:
ఆర్థిక బిల్లు, 2021 లలో ప్రభుత్వ సంస్కరణల తో బిల్లు లో ప్రతిపాదించినటువంటి సంస్కరణ ల ప్రభావం పై సంబంధిత వర్గాల లో ఎదురయ్యే ఆందోళనలను పరిష్కరించి పన్ను ల చెల్లింపుదారులందరి కి సమానమైనటువంటి, సమ్మిళితమైనటువంటి వాతావరణాన్ని సమకూర్చడం జరుగుతుంది.
ఆర్థిక బిల్లు, 2021 లో ప్రభుత్వం చేయదలచుకొన్న సవరణ లు ముఖ్యంగా పన్నుల తాలూకు ప్రతిపాదన లు. అవి ప్రభుత్వానికి సమయానికి ఆదాయాన్ని సంపాదించిపెట్టడం తో పాటు పన్ను ల చెల్లింపుదారుల ఫిర్యాదుల ను దూరం చేసి, తద్వారా ఇప్పుడు అమలు అవుతున్న ఏర్పాటుల ను సువ్యవస్థితం చేస్తాయి కూడా.
|
ఆరోగ్య, కుటుంబ సంక్షేమ మంత్రిత్వ శాఖ
|
191.48 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.19 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 16,400
గత 24 గంటల్లో నమోదయిన కొత్త కేసులు 1,569
ప్రస్తుత రికవరీ రేటు 98.75%
వారపు పాజిటివిటీ రేటు 0.59%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 191.48 కోట్ల  డోసులను టీకా కార్యక్రమం అధిగమించింది. 2,39,87,395 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.19 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,06,192
|
|
రెండో డోసు
|
|
1,00,30,311
|
|
ముందు జాగ్రత్త డోసు
|
|
50,38,561
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,17,715
|
|
రెండో డోసు
|
|
1,75,66,304
|
|
ముందు జాగ్రత్త డోసు
|
|
82,09,929
|
|
12-14 ఏళ్ల వారు
|
|
మొదటి డోసు
|
|
3,19,02,564
|
|
రెండో డోసు
|
|
1,23,55,548
|
|
15-18 ఏళ్ల వారు
|
|
మొదటి డోసు
|
|
5,90,04,371
|
|
రెండో డోసు
|
|
4,41,24,835
|
|
18-44 ఏళ్ల వారు
|
|
మొదటి డోసు
|
|
55,66,27,525
|
|
రెండో డోసు
|
|
48,51,29,159
|
|
ముందు జాగ్రత్త డోసు
|
|
4,41,938
|
|
45-59 ఏళ్ల వారు
|
|
మొదటి డోసు
|
|
20,31,49,960
|
|
రెండో డోసు
|
|
18,97,21,219
|
|
ముందు జాగ్రత్త డోసు
|
|
10,31,610
|
|
60 ఏళ్లు పైబడినవారు
|
|
మొదటి డోసు
|
|
12,70,19,279
|
|
రెండో డోసు
|
|
11,82,61,637
|
|
ముందు జాగ్రత్త డోసు
|
|
1,64,56,201
|
|
ముందు జాగ్రత్త డోసులు
|
|
3,11,78,239
|
|
మొత్తం డోసులు
|
|
1,91,48,94,858
దేశవ్యాప్త క్రియాశీల కేసుల సంఖ్య 16,400. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 2,467 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,84,710 కి పెరిగింది.
గత 24 గంటల్లో 1,569 కొత్త కేసులు నమోదయ్యాయి.
గత 24 గంటల్లో మొత్తం 3,57,484 పరీక్షలు చేశారు. దేశవ్యాప్తంగా ఇప్పటివరకు 84.44 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.59 శాతంగా, రోజువారీ పాజిటివిటీ రేటు 0.44 శాతంగా నమోదయ్యాయి.
నౌకారవాణా మంత్రిత్వ శాఖ
నిరంతర సముద్ర నీటి నాణ్యత పర్యవేక్షణ కేంద్రాన్ని ప్రారంభించిన - జె.ఎన్.పి.ఏ.
సుస్థిరతలో నాయకత్వాన్ని సాధించడానికి సహాయపడే విద్యుత్ పర్యావరణ పర్యవేక్షక వాహనాన్ని ప్రారంభించిన - జె.ఎన్.పి.ఏ.
భారతదేశంలో అత్యుత్తమ పనితీరు కనబరుస్తున్న ఓడరేవుగా పేరుగాంచిన, జవహర్లాల్ నెహ్రూ పోర్ట్ అథారిటీ , ఐ.ఐ.టి. మద్రాస్ లోని సివిల్ ఇంజినీరింగ్ శాఖతో కలిసి నిరంతర సముద్ర నీటి నాణ్యత పర్యవేక్షణ కేంద్రాన్ని  అభివృద్ధి చేసి, విద్యుత్ పర్యావరణ పర్యవేక్షక వాహనాన్ని, 2022 నవంబర్, 21వ తేదీన, పోర్టు వద్ద ప్రారంభించింది. ఈ పర్యవేక్షణ కేంద్రాన్ని, వాహనాన్ని, జె.ఎన్.పి.ఏ. డిప్యూటీ చైర్మన్, శ్రీ ఉన్మేష్ శరద్ వాఘ్ తో పాటు, జె.ఎన్.పి.ఏ. కి చెందిన శాఖాధిపతులందరి సమక్షంలో జె.ఎన్.పి.ఏ. చైర్మన్, శ్రీ సంజయ్ సేథి, ఐ.ఏ.ఎస్., ప్రారంభించారు.
ఈ సందర్భంగా శ్రీ సంజయ్ సేథీ మాట్లాడుతూ, "ఆర్థిక, సామాజిక, పర్యావరణ పరిస్థితులకు అనుగుణంగా - స్థిరత్వంలో నాయకత్వాన్ని సాధించడానికి, వాణిజ్యానికి విలువను సృష్టించడానికి, జె.ఎన్.పి.ఏ. కట్టుబడి ఉంది. జె.ఎన్.పి.ఏ. ఎల్లప్పుడూ పర్యావరణ బాధ్యత కలిగిన ఓడరేవుగా అభివృద్ధి చెందుతోంది. నిరంతర సముద్ర నీటి నాణ్యత పర్యవేక్షణ కేంద్రం, ఈ-వాహనాల ప్రారంభం స్థిరమైన అభివృద్ధి కి నిబద్ధత దిశగా మరో అడుగు." అని పేర్కొన్నారు.
ఓడరేవు ప్రాంతంలోని సముద్రపు నీరు, గాలి నాణ్యతను నిర్వహించడంలో, ఓడరేవు ప్రాంతంలో పర్యావరణ నాణ్యతను నియంత్రించడంలో, నిరంతర నీటి నాణ్యత వ్యవస్థ, విద్యుత్ పర్యవేక్షణ వాహనం సహాయపడతాయి. దీని ద్వారా, నీటి నాణ్యత కేంద్రాల సమాచారం, ఉష్ణోగ్రత, గాలిలో తేమ శాతం, కరిగిన ఆక్సిజన్, అమ్మోనియా, వాహకత, నైట్రేట్, లవణీయత, మాలిన్యాలు వంటి పోర్ట్ ఎస్టేట్ చుట్టూ పర్యావరణ నాణ్యతకు అనుగుణంగా తనిఖీ చేయడంతో పాటు, వాహనాల గ్రీన్ హౌస్ వాయువు తీవ్రతను జె.ఎన్.పి.ఏ. తగ్గించగలుగుతుంది. అదేవిధంగా, సముద్ర వాతావరణంలో పరిశుభ్రమైన ప్రమాణాలను నిర్వహించడానికి సముద్ర నీటి నాణ్యత పై సమాచారం సముద్రపు నీటి టి.డి.ఎస్. కు ఎంతైనా అవసరం. జె.ఎన్.పి.ఏ. వద్ద కొనసాగుతున్న పరిసర గాలి, శబ్ద పర్యవేక్షణ కార్యకలాపాలను కూడా, ఈ-వాహనం దృఢపరుస్తుంది.
వివిధ పర్యావరణ నవీకరణలు, మురుగునీటి శుద్ధి కర్మాగారం, నిరంతర పరిసర గాలి నాణ్యత పర్యవేక్షణ కేంద్రం , సమగ్ర ఘన వ్యర్ధాల నిర్వహణ సదుపాయం, పోర్ట్ ఏరియా, టౌన్షిప్ లలో ఎల్.ఈ.డి. దీపాల భర్తీ, ఈ-ఆర్.టి.జి.ఎస్., తీరంలో విద్యుత్ సరఫరా, జె.ఎన్.పి.ఏ. వద్ద శివాలయం, షేవ ఫుట్ హిల్ సమీపంలోని నీటి వనరుల పునరుద్దరణ, కేంద్రీకృత పార్కింగ్ ప్లాజా వద్ద ట్రాఫిక్ సౌలభ్యం కోసం కృషి, మడ అడవుల నిర్వహణతో సహా పోర్ట్ గ్రీన్ కవర్, ఆయిల్ స్పిల్ రెస్పాన్స్, మొదలైనటువంటి వంటి గ్రీన్ పోర్ట్ ఇనిషియేటివ్లను, జె.ఎన్.పి.ఏ. ప్రారంభించింది. జవహర్లాల్ నెహ్రూ పోర్ట్ కు చెందిన ప్రాంతాల్లో దాదాపు 4.10 ఎం.డబ్ల్యూ.పి., సగటులో 38 శాతం సామర్ధ్యం గల, సౌర విద్యుత్ ప్యానెల్స్ ను కూడా ఏర్పాటు చేసింది. విద్యుత్ అవసరాలను పునరుత్పాదక శక్తి నుంచి ఉపయోగించుకుంటూ, విద్యుత్ వినియోగాన్ని తగ్గించడానికి, కర్బన ఉద్గారాలను తగ్గించడానికి ఓడరేవు ప్రాంతాన్ని ఎల్.ఈ.డి. లైట్ల తో భర్తీ చేయడం జరిగింది.
ఉక్కు మంత్రిత్వ శాఖ
ప్రభుత్వ రరంగం కింద స్టీల్ ఉత్పత్తి యూనిట్లు
దేశంలో స్టీల్ అథారిటీ ఆఫ్ ఇండియా లిమిటెడ్ , రాష్ట్రీయ ఇస్పాట్ నిగమ్ లిమిటెడ్  అన్న రెండు ప్రభుత్వ రంగ స్టీల్ ఉత్పత్తి యూనిట్లు ఉన్నాయి.
కాగా,01.02.2023 నాటికి ఎస్ఎఐఎల్ ప్లాంట్లు లేదా యూనిట్లలో 65,895మంది కాంట్రాక్టు కార్మికులు ఉండగా, ఆర్ఐఎన్ఎల్లో 16,368మంది ఉన్నారు.
గత ఐదేళ్ళల్లో ఏ స్టీల్ సంస్థ కూడా తన కార్యకలాపాలను నిలిపివేయలేదు. అయితే, ప్రస్తుత ఆర్థిక సంవత్సరంలో ఎస్ఎఐఎల్ ప్లాంటు లేదా యూనిట్ అయిన విశ్వేశ్వరయ్య ఐరన్& స్టీల్ప్లాంట్ మూసివేతకు ప్రక్రియ ప్రారంభం అయింది.
ప్రభుత్వరంగ యూనిట్ను మూసివేస్తే కాంట్రాక్టు కార్మికులకు వర్తించే చట్టం, దానికోసం రూపొందించిన నిబంధనలకు అనుగుణంగా పరిహారాన్ని అందిస్తారు.
ఈ సమాచారాన్ని కేంద్ర స్టీలు & గ్రామీణాభివృద్ధి సహాయ మంత్రి శ్రీ ఫగ్గనన్ సింగ్ కులస్తే రాజ్యసభకు నేడు ఇచ్చిన లిఖితపూర్వక సమాధానంలో వివరించారు.
(
ప్రధాన మంత్రి కార్యాలయం
భారతదేశ స్వాతంత్య్ర సమరం లో పాలుపంచుకొన్న మహానుభావుల కు శ్రద్ధాంజలి ఘటించిన ప్రధాన మంత్రి
రాముడు, మహాభారతం, హల్దీఘాటీ, శివాజీ రోజు ల నాటి నుంచి నిరూపితం అయిన తరహా చైతన్యానికి, పరాక్రమానికి ఈ పోరాటాలు ప్రాతినిధ్యం వహిస్తున్నాయి: ప్రధాన మంత్రి
స్వాతంత్య్ర జ్యోతి ని మన సాధువులు, మహంతులు, ఆచార్యులు దేశం లో ప్రతి చోటా వెలిగిస్తూ వచ్చారు: ప్రధాన మంత్రి
స్వాతంత్య్ర యోధులు అందరికీ, ఉద్యమాలకు, అలజడి లకు, స్వాతంత్య్ర ఉద్యమ సంఘర్షణ కు ప్రధాన మంత్రి శ్రీ నరేంద్ర మోదీ ఈ రోజు న శ్రద్ధాంజలి ఘటించారు. ఆయన ప్రత్యేకించి భారతదేశ భవ్య స్వాతంత్య్ర సమర గాథ లో లభించవలసినంతటి గుర్తింపు లభించని ఉద్యమాల కు, పోరాటాల కు, విశిష్ట వ్యక్తుల కు శ్రద్ధాంజలి అర్పించారు. అహమదాబాద్ లోని సాబర్మతీ ఆశ్రమం లో ఈ రోజు న ‘ఆజాదీ కా అమృత్ మహోత్సవ్’  ను ప్రారంభించిన అనంతరం ఆయన ఆ కార్యక్రమాన్ని ఉద్దేశించి ప్రసంగించారు.
తెర మరుగు న ఉండిపోయినటువంటి ఉద్యమాల, పోరాటాల తోడ్పాటు ను ప్రధాన మంత్రి కొనియాడుతూ, అసత్య శక్తుల మీద సత్యం తాలూకు భారతదేశం దృఢ సంకల్పాన్ని గురించి ప్రతి ఒక్క సంగ్రామం, ప్రతి ఒక్క పోరాటం చాటిచెప్పాయి; అంతేకాకుండా భారతదేశం స్వాతంత్య్ర తపన కు అవి నిదర్శనం గా నిలచాయన్నారు. ఈ పోరాటాలు రాముని రోజుల నాటి, మహాభారతం లోని కురుక్షేత్రం, హల్దీఘాటీ యుద్ధ కాలాల నాటి, వీర శివాజీ గర్జన నాటి పరాక్రమానికి, జాగరూకత కు ప్రతిరూపాలు అని ఆయన అన్నారు.
ప్రధాన మంత్రి తన ప్రసంగం లో కోల్, ఖాసీ, సంథాల్, నాగా, భీల్, ముండా క్రాంతి, సన్యాసీ ఆందోళన, రామోసీ సంఘర్షణ, కిత్తూరు ఉద్యమం, త్రావణ్ కోర్ ఉద్యమం, బార్ డోలీ సత్యాగ్రహం, చంపారణ్ సత్యాగ్రహం, సంభల్ పుర్, చువార్, బుందేల్, కూకా అలజడి మరియు ఉద్యమాలను గురించి గుర్తు చేశారు. అటువంటి అనేక పోరాటాలు దేశం లోని ప్రతి ప్రాంతం లో, ప్రతి కాలం లో స్వాతంత్య్రం తాలూకు జ్వాల ను కాంతివంతం గా వెలుగులీనేటట్లు చేశాయని శ్రీ నరేంద్ర మోదీ అన్నారు. సిఖ్ గురువు ల పరంపర మన సంస్కృతి ని, సంప్రదాయాల ను పరిరక్షించుకోవడానికి దేశం లో శక్తి ని నింపింది అని ఆయన అన్నారు.
స్వాతంత్య్ర జ్వాల ను నిరంతరం వెలిగిస్తూ ఉంచే కార్యాన్ని మన సాధువులు, మహంతులు, ఆచార్యులు దేశం లోని ప్రతి ఒక్క ప్రాంతం లో అలుపెరుగక నేరవేర్చారనే సంగతి ని మనం ఎల్లప్పటికీ జ్ఞాపకం పెట్టుకోవాలి అని ప్రధాన మంత్రి స్పష్టం చేశారు. అది దేశం అంతటా స్వాతంత్య్ర పోరాటానికి ఒక గట్టి పునాది ని వేసింది అని ఆయన అన్నారు.
తూర్పు ప్రాంతం లో చైతన్య మహాప్రభు, శ్రీమంత్ శంకర దేవ్ ల వంటి సాధువులు సమాజానికి ఒక దిశ ను చూపారని, వారు ప్రజల ను లక్ష్యం పై దృష్టి ని కేంద్రీకరించేటట్లుగా చేశారని ప్రధాన మంత్రి అన్నారు. పశ్చిమ ప్రాంతం లో మీరాబాయి, ఏక్నాథ్, తుకారామ్, రామ్దాస్, నర్ సీ మెహతా, ఉత్తర ప్రాంతం లో సంత్ రామానంద్, కబీర్ దాస్, గోస్వామి తులసీదాస్, సూర్దాస్, గురు నానక్ దేవ్, సంత్ రైదాస్ లు ఈ బాధ్యత ను స్వీకరించారన్నారు. అదే మాదిరి గా దక్షిణ ప్రాంతం లో మధ్వాచార్య, నిమ్బార్కాచార్య, వల్లభాచార్య, రామానుజాచార్య ల పేర్ల ను ఆయన ప్రస్తావించారు.
భక్తి కాలం లో మాలిక్ మొహమ్మద్ జాయసీ, రస్ ఖాన్, సూర్దాస్, కేశవ్ దాస్ లతో పాటు విద్యాపతి లు సమాజం లోని లోపాల ను సంస్కరించడం కోసం ప్రేరణ గా నిలచారని ప్రధాన మంత్రి అన్నారు. స్వాతంత్య్ర ఉద్యమం అఖిల భారత స్వభావాన్ని అలవర్చుకోవడం లో ఈ మహనీయులు పోషించిన పాత్ర ఎంతయినా ఉందని ఆయన అన్నారు. ఈ కథానాయకుల, ఈ కథానాయికల జీవిత చరిత్ర లను ప్రజల చెంతకు చేర్చవలసిన అవసరం ఎంతైనా ఉందని ప్రధాన మంత్రి అన్నారు. ఈ ప్రేరణాత్మకమైన గాథలు ఐకమత్యాన్ని గురించి, అలాగే లక్ష్యాల ను సాధించాలన్న సంకల్పాన్ని గురించి మన నవ తరాల కు విలువైన పాఠాల ను నేర్పగలవు అని ప్రధాన మంత్రి చెప్తూ, తన ప్రసంగాన్ని ముగించారు.
పౌర విమానయాన మంత్రిత్వ శాఖ
3 రోజులలో 22 మార్గాల్లో ఉడాన్ సర్వీసులు ప్రారంభం
ఈశాన్యంలో ఆరు మార్గాల్లో అందుబాటులోకి వచ్చిన విమాన సర్వీసులు
విమాన సర్వీసులు లేని ప్రాంతాల్లో సర్వీసులను ప్రారంభించడానికి రూపొందిన ఉడాన్ పథకం కింద గత మూడు రోజులలో 22 నూతన సర్వీసులు ప్రారంభమయ్యాయి. వీటిలో ఈశాన్య భారతదేశంలో ఆరు కొత్త మార్గాలు వున్నాయి. షిల్లాంగ్  నుంచి సిల్చార్ కి నేరుగా ఉడాన్ పథకం కింద ఈ రోజు విమాన సర్వీసు ప్రారంభమయ్యింది. ఉడాన్ పథకం కింద షిల్లాంగ్  నుంచి అగర్తాలా  మధ్య నిన్న విమాన సర్వీసు అందుబాటులోకి వచ్చింది. ఈ రోజు జరిగిన కార్యక్రమానికి పౌర విమానయాన శాఖ, ఎయిర్ పోర్ట్ అథారిటీ ఆఫ్ ఇండియా సీనియర్ అధికారులు, సంబంధిత వ్యక్తులు హాజరయ్యారు. దేశంలో విమాన సేవలను విస్తృతం చేసి ఆర్ధికంగా వెసలుబాటుగా వుండే మార్గాల్లో అందరికి అందుబాటులో వుండే ధరలతో విమాన సర్వీసులను ప్రారంభించాలన్న ఉడాన్ పథకం లక్ష్యంలో భాగంగా ఈ మార్గాలలో సర్వీసులను ప్రారంభించారు. ఇంతవరకు విమాన సర్వీసులు లేని 57 విమానాశ్రయాల నుంచి  347 మార్గాల్లో దేశవ్యాపితంగా ఉడాన్ పథకం కింద విమాన సర్వీసులు ప్రారంభం అయ్యాయి.
2021 మార్చ్ 28వ తేదీన ఒక్క రోజులోనే 18 కొత్త మార్గాల్లో ఉడన్ పథకం కింద విమాన సర్వీసులు ప్రారంభం అయ్యాయి. రాష్ట్ర ప్రభుత్వ సహకారంతో గోరఖ్పూర్  నుంచి లక్నో , కర్నూలు  బెంగళూరు , విశాఖపట్నం , మరియు చెన్నై , ఆగ్రా  నుంచి బెంగళూరు  మరియు భోపాల్ , ప్రయాగ్రాజ్  నుంచి భువనేశ్వర్ మరియు భోపాల్  విమాన సర్వీసులు ప్రారంభమయ్యాయి. ఈ మార్గాలతో పాటు,దిబ్రుఘర్  నుంచి దిమాపూర్  వరకు కొత్త విమాన సర్వీసు అందుబాటులోకి వచ్చింది.
గత ఏడాది జరిగిన ఉడాన్ 4 బిడ్డింగ్ ప్రక్రియలో ఇండిగో విమానయాన సంస్థకు షిల్లాంగ్-అగర్తాలా, షిల్లాంగ్ - సిల్చార్, కర్నూలు - బెంగళూరు, విశాఖపట్నం, మరియు చెన్నై మార్గాలు లభించాయి. వీటితో పాటు ఉడాన్ 3 కింద ఆగ్రా నుంచి బెంగళూరు మరియు ఆగ్రా నుంచి భోపాల్ మార్గం, ఉడాన్ 2లో ప్రయాగ్రాజ్ నుంచి భువనేశ్వర్ మరియు ప్రయాగ్రాజ్ నుంచి భోపాల్ మార్గాలను ఈ సంస్థకు కేటాయించడం జరిగింది. ఉడాన్ 3 బిడ్డింగ్ ప్రక్రియలో దిబ్రుఘర్ నుంచి దిమాపూర్ ను కేటాయించారు. ఉడాన్ 3 బిడ్డింగ్ ప్రక్రియలో లక్నో - గోరఖ్పూర్ మార్గం అలయన్స్ కు లభించింది.
రక్షణ మంత్రిత్వ శాఖ
భారతీయ నావవికాదళానికి కృత్రిమ మేథస్సు  ఉపయోగించడంపై
ఐఎన్ఎస్ వల్సురాలో వర్క్షాప్
భారత నావికాదళ ప్రముఖ సాంకేతిక శిక్షణా సంస్థ ఐఎన్ఎస్ వల్సూరా 19 జనవరి నుంచి 21, 2022న సమకాలీన అంశమైన భారతీయ నావికాదళం కోసం కృత్రిమ మేథస్సును ను ఉపయోగించుకోవడం అన్న అంశంపై వర్క్షాప్ను నిర్వహించింది.
దక్షిణా నావికాదళ కమాండ్ ఆధ్వర్యంలో నిర్వహించిన ఈ కార్యక్రమానికి గూగుల్, ఐబిఎం, ఇన్ఫోసిస్, టిసిఎస్ నుంచి వచ్చిన వక్తలు ఈ మూడు రోజుల కార్యక్రమంలో పరిశ్రమ దృష్టికోణాన్ని పంచుకున్నారు. ఐఐటి ఢిల్లీ, న్యూయార్క్ యూనివర్సిటీ, అమృతా యూనివర్సిటీ, డిఎ-ఐఐసిటి నుంచి వచ్చిన ప్రముఖ విద్యావేత్తలు ఎఐ నూతన సరళులు, అప్లికేషన్ల గురించి మాట్లాడారు. ఈ సందర్భంగా ముఖ్యోపన్యాసం చేస్తూ, ఈ సముచిత సాంకేతిక, భారతీయ నావికాదళానికి అనువర్తనం చేయాల్సిన వ్యూహాత్మక ప్రాముఖ్యతను వైస్ అడ్మిరల్, దక్షిణ నావికాదళ కమాండ్ ఫ్లాగ్ ఆఫీసర్ కమాండింగ్ ఇన్ చీఫ్ ఎంఎ హంపిహోలి నొక్కి చెప్పారు. ఆన్లైన్లో నిర్వహించిన ఈ వెబినార్లో దేశం నలుమూలల నుంచి దాదాపు 500మందికిపైగా పాల్గొన్నారు.
కీలక మిషన్ ప్రాంతాలలో కృత్రిమ మేథస్సు ను, మెషీన్ లెర్నింగ్ను కలుపుకోవడంపై భారతీయ నావికాదళం దృష్టి పెడుతోంది. జామ్నగర్లో ఉన్న ఐఎన్ఎస్ వల్సురా ఇప్పటికే బిగ్ డేటా రంగంలో సెంటర్ ఆఫ్ ఎక్సలెన్స్ గా గుర్తింపు పొందడమే కాదు, ఎఐ, బిగ్ డాటా విశ్లేషణ  కోసం అత్యధునాతన ప్రయోగశాలను జనవరి 2020న ఏర్పాటు చేయడం జరిగింది. విద్యావేత్తలు, పరిశ్రమల సహకారంతో హెచ్ఆర్ అండ్ పర్సెప్షన్ అసెస్మెంట్, నిర్వహణ పరిధుల్లో, ఎఐ- బిడిఎను అందిపుచ్చుకోవడానికి సంబంధించి పైలెట్ ప్రాజెక్టుల పురోగతికి సాధనంగా ఉన్న ఐఎన్ఎస్ వల్సురాలో ఎఐ రంగంలో సెంటర్ ఆఫ్ ఎక్సలెన్స్ ను సృష్టించే ప్రక్రియలో నావికాదళం ఉంది. ఇందుకు అదనంగా, ఎఐ ఇంజిన్లకు డేటా అన్నది ఇంధనం కనుక, తన ఎంటర్ప్రైజ్ డాటాను ఏకీకరించడం, పునర్వ్యవస్థీకరించడంలో నావికాదళం లోతుగా నిమగ్నమై ఉంది.
సంస్థాపరంగా, నావికాదళం ఎఐ మూల బృందాలను ఏర్పాటు చేసింది. ఇవి ఎఐ/ ఎంఎల్ చొరవలను అంచనా వేసేందుకు ఏడాదిలో రెండుసార్ల సమావేశం అవుతాయి. నావికాదళం నిర్వహిస్తున్న ఎఐ కార్యక్రమాలు వ్యూహాత్మక, యుద్ధ కుశలత స్థాయి ప్రభావాన్ని రెండింటినీ కలిగి ఉంటాయి. ప్రకటించిన సమయానికి కట్టుబడి ఉండడాన్ని చూసేందుకు ఎఐ ప్రాజెక్టుల ను ఎప్పటికప్పుడు సమీక్షలు చేస్తున్నారు. తన అధికారులు, నావికులకు అన్ని స్థాయిల ప్రత్యేకతలలో ఎఐ/ ఎంఎల్ శిక్షణను కూడా నావికాదళం నిర్వహిస్తోంది. ఈ శిక్షణను నావికాదళ స్వంత శిక్షణా కళాశాలల్లోనే కాక ప్రముఖ ఐఐటిలలో కూడా నిర్వహిస్తున్నారు. గత మూడు ఏళ్ళల్లో అనేకమంది ఉద్యోగులు ఎఐకి సంబంధించిన పెద్ద, చిన్న కోర్సులలో శిక్షణ పొందారు.
భారతీయ నావికాదళం చేపట్టిన ఈ చొరవలు, ఎఐలో భారతదేశాన్ని అంతర్జాతీయ స్థాయి నాయకుడిగా మార్చడం, అందరికీ బాధ్యతాయుతమైన, పరివర్తనాత్మక ఎఐ అందేలా హామీ ఇవ్వడం అన్న దేశ దార్శనికతకు అనుగుణంగా ఉన్నాయి.
రైల్వే మంత్రిత్వ శాఖ
రైల్వేశాఖ ఖాళీ స్థలాల్లో సౌర విద్యుత్ ప్లాంట్ల ఏర్పాటు
రైల్వేశాఖకు చెందిన ఖాళీ స్థలాలు, పట్టాల వెంబడి సౌర విద్యుత్ ప్లాంట్ల ఏర్పాటుకు రైల్వేలు ప్రణాళిక సిద్ధం చేశాయి. ఇందులో భాగంగా, 4.7 మెగావాట్ల భూ ఆధారిత సౌర విద్యుత్ ప్లాంట్లను ఇప్పటికే ప్రారంభించాయి. ఈ క్రింది ప్రాంతాల్లో, నిరుపయోగంగా ఉన్న రైల్వే స్థలాల్లో సౌర విద్యుత్ ప్రాజెక్టుల ఏర్పాటుకు చర్యలు తీసుకున్నాయి.
i. ఛత్తీస్గఢ్లోని భిలాయ్లో 50 మెగావాట్లు
ii. హర్యానాలోని దివానాలో రెండు మెగావాట్లు
ఖాళీ స్థలాలను ఉపయోగించుకుని 2030 నాటికి 20 గిగావాట్ల సౌర విద్యుత్ ప్లాంట్లను స్థాపించాలని భారతీయ రైల్వేలు ప్రణాళిక రచించాయి. దీనికి ప్రారంభంగా, ఖాళీ రైల్వే స్థలాల్లో, రైలు పట్టాల వెంబడి 3 గిగావాట్ల సౌర ప్లాంట్లను ఏర్పాటు చేసేందుకు ఇప్పటికే బిడ్లను పిలిచాయి.
రైల్వే శాఖ మంత్రి శ్రీ పీయూష్ గోయల్, లిఖితపూర్వక సమాధానంగా ఈ సమాచారాన్ని రాజ్యసభకు సమర్పించారు.
మహిళా, శిశు అభివృద్ధి మంత్రిత్వ శాఖ
తల్లిదండ్రులను కోల్పోయిన పిల్లల దత్తత
రాష్ట్రాలు / యుటిలు అందించిన సమాచారం ప్రకారం, ఏప్రిల్ 2021 నుండి 28.05.2021 వరకు 645 మంది పిల్లలు తమ తల్లిదండ్రులను కోవిడ్క కారణంగా కోల్పోయారు.
జువెనైల్ జస్టిస్  చట్టం, 2015  లోని నిబంధనల ప్రకారం సమస్యల్లో ఉన్న పిల్లలు మెరిట్ కేర్ అండ్ ప్రొటెక్షన్ చూడవచ్చు. దత్తతతో పాటు సంస్థాగత మరియు సంస్థేతర సంరక్షణ ద్వారా అటువంటి పిల్లల పునరావాసం కోసం ఈ చట్టం విధానాన్ని రూపొందించింది. జేజే చట్టం, 2015 కింద పిల్లల దత్తత చైల్డ్ అడాప్షన్ రిసోర్స్ ఇన్ఫర్మేషన్ అండ్ గైడెన్స్ సిస్టమ్  ద్వారా జరుగుతుంది. ఇది వెబ్ ఆధారిత అప్లికేషన్ మరియు దత్తత తీసుకున్న తల్లిదండ్రులను వారి సీనియారిటీ ఆధారంగా పిల్లలను సూచిస్తారు. ఇది వారి నమోదు తేదీ ప్రకారం నిర్ణయించబడుతుంది. కోవిడ్ మహమ్మారి నేపథ్యంలో సెంట్రల్ అడాప్షన్ రిసోర్స్ అథారిటీ  దత్తత ప్రక్రియను సులభతరం చేయడానికి అనేక చర్యలు తీసుకుంది. ప్రాస్పెక్టివ్ అడాప్టివ్ పేరెంట్స్  యొక్క తాత్కాలిక రిజిస్ట్రేషన్ మరియు అన్ని రిజిస్ట్రార్ జనరల్లను దత్తత కేసులను ప్రాధాన్యతపై తీసుకోవటానికి మరియు సులభతరం చేయడానికి అభ్యర్థించడం వంటివి చేపట్టింది. దత్తత కేసులను వేగవంతం చేయడానికి వర్చువల్ కోర్టు విచారణలు ఏర్పాటు చేశారు.
కొవిడ్-19 మహమ్మారి కారణంగా తల్లిదండ్రులను కోల్పోయిన లేదా జీవించి ఉన్న తల్లిదండ్రులు లేదా చట్టపరమైన సంరక్షకులు లేదా దత్తత తీసుకున్న తల్లిదండ్రులకు మద్దతు ఇవ్వడానికి పిల్లల పథకం కోసం గౌరవ ప్రధాని పిఎం కేర్స్ను ప్రకటించారు. ఈ పథకం విద్య మరియు ఆరోగ్యానికి తోడ్పడుతుంది. అలాగే అతను లేదా ఆమె 18 ఏళ్ళకు చేరుకున్నప్పుడు రూ .10 లక్షల కార్పస్ సృష్టిస్తుంది. ఈ కార్పస్ 18 సంవత్సరాల వయస్సు గల నెలవారీ ఆర్థిక సహాయం / స్టైపెండ్ ఫారమ్ ఇవ్వడానికి ఉపయోగించబడుతుంది. రాబోయే 5 సంవత్సరాలు ఉన్నత విద్య కాలంలో మరియు అతని వ్యక్తిగత అవసరాలను జాగ్రత్తగా చూసుకోవటానికి మరియు 23 సంవత్సరాల వయస్సు చేరుకున్నప్పుడు అతను లేదా ఆమె కార్పస్ మొత్తాన్ని వ్యక్తిగత మరియు వృత్తిపరమైన ఉపయోగం కోసం ఒక మొత్తంగా పొందుతుంది. ఈ పథకాన్ని pmcaresforchildren.in. ఆన్లైన్ పోర్టల్ ద్వారా పొందవచ్చు. ఈ పోర్టల్ అన్ని రాష్ట్రాలు మరియు యుటిల కోసం 15.07.21 న ప్రవేశపెట్టబడింది. ఈ పథకం కింద మద్దతు కోసం అర్హత ఉన్న పిల్లల గురించి ఏదైనా పౌరుడు పోర్టల్ ద్వారా ప్రభుత్వానికి తెలియజేయవచ్చు.
అలాగే చైల్డ్ ప్రొటెక్షన్ సర్వీసెస్ స్కీమ్ కింద నిధులు సమకూర్చుకుంటూ జెజె చట్టం మరియు దానిలోని నిబంధనల ప్రకారం కొవిడ్ 19 ద్వారా ప్రభావితమైన పిల్లల సంరక్షణ మరియు రక్షణ కోసం తక్షణ చర్యలు తీసుకోవాలని మంత్రిత్వ శాఖ రాష్ట్రాలు మరియు యుటిలను కోరింది.
జువెనైల్ జస్టిస్  సవరణ బిల్లు 2021తో దత్తత ప్రక్రియను సరళీకృతం చేయడానికి అదనపు జిల్లా మేజిస్ట్రేట్తో సహా జిల్లా మేజిస్ట్రేట్కు అధికారం ఇవ్వడం ద్వారా దత్తత ప్రక్రియను పూర్తి చేయడానికి జువెనైల్ జస్టిస్  చట్టం, 2015 ప్రకారం పార్లమెంటు ఉభయ సభలు ఆమోదించాయి.
ఈ సమాచారం కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ, ఈ రోజు రాజ్యసభకు లిఖితపూర్వక సమాధానంలో అందించారు.
ఉప రాష్ట్రపతి సచివాలయం
వైశాఖి, విషు, పుత్తాండు, మసాది, వైశాఖాది మరియు బహాగ్ బిహూ సందర్భంగా దేశ ప్రజలకు శుభాకాంక్షలు తెలిపిన ఉపరాష్ట్రపతి
2020 ఏప్రిల్ 13, 14 తేదీల్లో దేశంలోని వివిధ ప్రాంతాల్లో జరుపుకుంటున్న వైశాఖి, విషు, పుత్తాండు, మసాది, వైశాఖాది మరియు బహాగ్ బిహూ నేపథ్యంలో బారత ఉపరాష్ట్రపతి శ్రీ ముప్పవరపు వెంకయ్య నాయుడు దేశ ప్రజలకు శుభాకాంక్షలు తెలిపారు. ఈ సందర్భంగా ఆయన విడుదల చేసిన సందేశంలో దేశం ప్రస్తుతం పరీక్షా సమయంలో ఉందని, ఇలాంటి సమయంలో పండుగలు మనలో చైతన్యం నింపి, మార్గనిర్దేశకత్వం చేస్తాయని తెలిపారు.
ఉపరాష్ట్రపతి సందేశం పూర్తి పాఠం
దేశ ప్రజలందరికీ వైశాఖి, విషు, పుత్తాండు, మాసాది, వైశాఖాది మరియు బహాగ్ బిహూ శుభాకాంక్షలు. కొత్త ఏడాది సందర్భంలో జరుపుకునే ఈ పండుగలు కొత్త ఆరంభాలకు, మరియు కొత్త ఆశలకు మేలుకొలుపు వంటింది. పంటలతో ముడిపడి ఉన్న ఈ పండుగలు ప్రకృతి అందాలతో పాటు అది ధాన్యరాశులకు నిదర్శనం.
కరోనా వైరస్ తో దేశ ప్రజలందరూ పోరాటం చేస్తున్న ఈ పరీక్షా సమయంలో, ఇలాంటి ఉత్సవాలు మనలో చైతన్యం నింపి, మార్గనిర్దేశం చేస్తాయి. రాబోయే సంవత్సరం సంవృద్ధిగా ఉండాలని, ఈ సంవృద్ధిని పంచుకోవడానికి కృషి చేయడమే గాక, తోటి జీవులను మాతృభావంతో చూసుకోవడానికి ప్రయత్నం చేయాలని ఆకాంక్షిస్తున్నాను. కొత్త సంవత్సరం మనలో నిస్వార్థత, దయ, కరుణ మరియు తాదాత్మ్యం యొక్క ధర్మాలను ప్రేరేపించడంతో పాటు శాంతి, సామరస్యం, ఆనందం వెల్లివిరియాలని ఆకాంక్షిస్తున్నాను.
ఈ కొత్త సంవత్సరాన్ని మన ప్రియమైన వారితో ఇంట్లోనే జరుపుకుంటూ, సామూహిక సమావేశాలు, ప్రార్థనలు, వేడుకలకు దూరంగా ఉందాం.
ఇంటి వద్దే ఉండండి, సురక్షితంగా ఉండండి. ”
(Visitor Counter : 66
ప్రధాన మంత్రి కార్యాలయం
ఒడిశా లో ప్రధాన మంత్రి: తాల్చర్ ఎరువుల కర్మాగారం పునరుద్ధరణ పనుల ప్రారంభం; ఝార్సుగుడా విమానాశ్రయ శుభారంభం
ప్రధాన మంత్రి శ్రీ నరేంద్ర మోదీ ఒడిశా ను నేడు సందర్శించారు. తాల్చర్ లో, ఆయన తాల్చర్ ఎరువుల కర్మాగారం పునరుద్ధరణ పనుల ప్రారంభానికి గుర్తుగా ఒక ఫలకాన్ని ఆవిష్కరించారు.
ఈ సందర్భంగా ఆయన మాట్లాడుతూ, ఎరువుల కర్మాగారం పని ని ప్రారంభించే దిశ గా ఓ ముఖ్యమైన అడుగు ను వేయడం పట్ల తన హర్షాన్ని వ్యక్తం చేశారు. చాలా కాలం కిందట నెరవేరవలసిన కల లను మేము నెరవేర్చుతున్నాము అని ప్రధాన మంత్రి అన్నారు. భారతదేశాన్ని వృద్ధి లో కొత్త శిఖరాలకు తీసుకుపోవడం ప్రభుత్వం యొక్క ధ్యేయం అని ఆయన చెప్పారు. ఇక్కడి ఎరువుల కర్మాగారం వంటి పథకాలు భారతదేశం వృద్ధి గాథ లో కేంద్ర బిందువు వంటివని ప్రధాన మంత్రి చెప్పారు. ఈ కర్మాగారం అత్యాధునిక సాంకేతిక విజ్ఞానాన్ని వినియోగించుకోనుందని కూడా ఆయన వెల్లడించారు.
ఝార్సుగుడా లో ప్రధాన మంత్రి ఝార్సుగుడా విమానాశ్రయాన్ని ప్రారంభించారు. ఝార్సుగుడా నుండి రాయ్పుర్ కు ప్రయాణించే తొలి విమాన సర్వీసు కు ప్రారంభ సూచకంగా ఆయన ఒక జెండా ను చూపారు. అలాగే, గర్జన్బహాల్ బొగ్గు గనులను మరియు ఝార్సుగుడా-బారాపాలీ-సర్దేగా రైల్వే మార్గాన్ని కూడా ఆయన దేశ ప్రజలకు అంకితం చేశారు. దులాంగ బొగ్గు గనుల నుండి బొగ్గు ఉత్పత్తి , రవాణా ల ప్రారంభ సూచకం గా ఏర్పాటు చేసిన ఒక ఫలకాన్ని కూడా ఆయన ఆవిష్కరించారు.
ఈ సందర్భం లో ఆయన ప్రసంగిస్తూ, ఒక విమానాశ్రయాన్ని,ఇతర అభివృద్ధి పథకాలను ప్రారంభించడం కోసం ఝార్సుగుడా కు తరలి రావడం తనకు సంతోషాన్నిచ్చిందన్నారు. ఈ అభివృద్ధి పనులు ఒడిశా ప్రజలకు ఎంతో మేలు చేస్తాయి అని ఆయన చెప్పారు.
భారతదేశం లో విమానయాన రంగం శర వేగంగా పరివర్తన చెందుతోందని, ఈ పరిణామం 125 కోట్ల మంది భారతీయులకు శుభ సంకేతం అని ప్రధాన మంత్రి అన్నారు.
ఝార్సుగుడా లోని ఈ విమానాశ్రయం ఒడిశా ప్రజల అవసరాలను తీర్చేందుకు చక్కని ప్రాంతం లో ఏర్పాటైందని ప్రధాన మంత్రి అన్నారు. సంధానం అనేది సర్వతోముఖాభివృద్ధి కి కీలకమైనటువంటిది అని ఆయన వివరించారు. దేశమంతటా సంధానాన్ని ఇనుమడింపజేసేందుకు కేంద్ర ప్రభుత్వం చెప్పుకోదగ్గ కృషి చేస్తోంది అని ప్రధాన మంత్రి అన్నారు.
(
ప్రధాన మంత్రి కార్యాలయం
జనవరి 25వ తేదీన ప్రధాన మంత్రి రాష్ట్రీయ బాల పురస్కర్ అవార్డు గ్రహీతలతో ముచ్చటించనున్న - ప్రధానమంత్రి
ప్రధాన మంత్రి రాష్ట్రీయ బాల పురస్కార్  అవార్డు గ్రహీతలతో, ప్రధానమంత్రి శ్రీ నరేంద్ర మోదీ, 2021 జనవరి, 25వ తేదీ మధ్యాహ్నం 12 గంటలకు వీడియో కాన్ఫరెన్సు ద్వారా సంభాషించనున్నారు. ఈ కార్యక్రమానికి, కేంద్ర మహిళా, శిశు అభివృద్ధి శాఖ మంత్రి కూడా హాజరుకానున్నారు.
భారత ప్రభుత్వం ప్రధాన మంత్రి రాష్ట్రీయ బాల్ పురస్కర్ ఆధ్వర్యంలోని బాల శక్తి పురస్కారాలను - అసాధారణమైన సామర్ధ్యాలు, ఆవిష్కరణలు, విద్యా విషయక విజయాలు, క్రీడలు, కళలు, సంస్కృతి, సామాజిక సేవ, ధైర్యం వంటి రంగాలలో విశేషమైన విజయాలు సాధించిన బాల,బాలికలకు ప్రదానం చేస్తోంది. ఈ సంవత్సరం, పి.ఎం.ఆర్.బి.పి-2021 కింద వివిధ విభాగాల నుండి దేశవ్యాప్తంగా 32 మంది అభ్యర్థులను, బాల శక్తి పురస్కారాల కోసం ఎంపికయ్యారు.